ভারতের_স্বাধীনতা_আন্দোলনে_দারুল_উলুম_দেওবন্দ
তৃতীয় ইঙ্গ-আফগান যুদ্ধে উবায়দুল্লাহ সিন্ধীর ভূমিকা
স্বাধীনচেতা আমীর আমানুল্লাহ খান ক্ষমতায় অধিষ্ঠিত হবার পর আফগানিস্তানের উপর ব্রিটিশ সরকারের আধিপত্য নস্যাৎ করার জন্য আফগানিস্তানের সার্বভৌমত্ব ঘোষণা করেন। তাকে শায়েস্তা করার জন্য ব্রিটিশ ১৯১৯ সালের মে মাসে আফগানিস্তানে আক্রমণ চালায় যা ইতিহাসে তৃতীয় ইঙ্গ-আফগান যুদ্ধ বলে পরিচিত। মাওলানা উবায়দুল্লাহ সিন্ধী আমীর আমানুল্লাহর পক্ষালম্বন করে তঁার জুনদুল্লাহ ও ভারতীয় বিপ্লবী বাহিনীসহ আফগান যুদ্ধে সরাসরি অংশগ্রহণ করেন। যুদ্ধে আমানউল্লাহ খান বিজয় লাভ করেন এবং তার সেনাপতি নাদের খানের নেতৃত্বে আফগান বাহিনী কোহাট পর্যন্ত দখল করে নেয়। পার্বত্য যুদ্ধে বিশেষভাবে পারদর্শী আফগান বাহিনীর কাছে চরমভাবে পরাজিত হয়ে বাধ্য হয়ে ইংরেজ সরকার আমানুল্লাহর কাছে নতিস্বীকার করে এবং তারাই প্রথম সন্ধির প্রস্তাব পাঠায়। ১৯১৯ সালের ৮ আগস্ট রাওয়ালপিন্ডিতে ব্রিটিশ ভারতের সরকারের সাথে আমানুল্লাহ খানের সরকারের সন্ধি হয় এবং এর ফলে ব্রিটিশ গভর্ণমেন্ট আফগানিস্তানের স্বাধীনতা ও সার্বভৌমত্ব স্বীকার করে নেন।৯০ তৃতীয় ইঙ্গ-আফগান যুদ্ধে মাওলানা সিন্ধী ও তঁার জুনদুল্লাহ'র অংশগ্রহণ ও বীরত্বপূর্ণ ভূমিকার জন্য আফগান সরকার কৃতজ্ঞতা স্বীকার করেন। ঐ যুদ্ধে সিন্ধীর ভূমিকা বিষয়ে তৎকালীন আফগানিস্তানের ব্রিটিশ দূত লর্ড হামফ্রে বলেছিলেন, এ বিজয় আফগানিস্তানের নয়, এ বিজয় উবায়দুল্লাহর।৯১ আফগান সরকার ও মাওলানা সিন্ধী ও তার সহযোগীদের সক্রিয় ও সফল ভূমিকার স্বীকৃতি দেন। এমনকি আমীর আমানুল্লাহ বিভিন্ন গুরুত্বপূর্ণ কাজে মাওলানা সিন্ধীর পরামর্শ গ্রহণ করতেন। মাওলানা সিন্ধীও আন্তরিকভাবে আফগানিস্তানের মঙ্গল সাধনে চেষ্টা করতেন। কিন্তু উবায়দুল্লাহ সিন্ধীকে বিতাড়নের জন্য পরবতর্ীতে সাম্রাজ্যবাদী শক্তিবর্গ বিভিন্নভাবে কূটনৈতিক চাপ প্রয়োগ করতে থাকে যার সামনে অবশেষে বাদশাহ আমানুল্লাহকে নতি স্বীকার করতে হয়। আমানুল্লাহ কতর্ৃক রাজনৈতিক বিধিনিষেধের কারণে ১৯২২ সালে উবায়দুল্লাহ সিন্ধী অস্থায়ী ভারত সরকারের কার্যক্রম বন্ধ করে দিতে বাধ্য হন। নিজ দেশ হতে নির্বাসিত হয়ে উবায়দুল্লাহ কাবুলে কেবলমাত্র ব্রিটিশবিরোধী ৯০ মুহাম্মদ আবদুল্লাহ, প্রাগুক্ত, পৃ. ৩৩। ৯১ মওলানা মুজীবুর রহমান, মওলানা উবায়দুল্লাহর সিন্ধীর রোজনামচা (ঢাকা: বাংলা একাডেমী, ১৯৮৪), পৃ. ৭৫। ১৭১প্রোপাগান্ডা চালানোর জন্যই অবস্থান করছিলেন। তিনি যদি পরিস্থিতি মেনে নিতেন তাহলে হয়তো বাদশাহ আমানুল্লাহর পৃষ্ঠপোষকতায় তার কোনরূপ অসুবিধাই হতো না। কিন্তু তিনি ব্যক্তিগত সুযোগ-সুবিধা, মান সম্মান বা আরাম আয়েশের জন্য নীতি বর্জন করতে প্রস্তুত ছিলেননা। স্বদেশকে স্বাধীন করার দুর্দমনীয় বাসনা তার মনে অনিবার্ণ শিখার মতই সততঃ প্রজ্বলিত ছিল। একারণে ১৯২২ সালের ২২শে অক্টোবর ভারতের স্বাধীনতা আন্দোলনকে অব্যাহত রাখার উদ্দেশ্যে রাশিয়ার পথে যাত্রা করেন এবং নভেম্বর মাসে রাশিয়ায় পৌঁছান। রাশিয়ায় তখন জারের শাসন সমাপ্ত হয়েছে। ১৯১৭ সালের রুশ বিপ্লবের পর রাশিয়ায় লেনিন (১৮৭০-১৯২৪ খৃষ্টাব্দ) এর নেতৃত্বে সমাজতান্ত্রিক শাসন প্রতিষ্ঠিত হয়েছিল। সিন্ধী রাশিয়ায় অবস্থান করে লেনিন কর্তৃক প্রতিষ্ঠিত সমাজতন্ত্র সম্পর্কে অধ্যয়ন ও পর্যবেক্ষণ করেন এবং সেই জীবনধারায় বেশ প্রভাবান্বিত হন। সেখানে অবস্থান করে আন্তর্জাতিক রাজনৈতিক গতিধারাও পর্যবেক্ষণ করেন। সেখানে তিনি ইন্ডিয়ান ন্যাশনাল কংগ্রেসের সদস্য ও আফগানিস্তান শাখার প্রেসিডেন্ট রূপে সরকারি মেহমান ছিলেন। এ ভ্রমণ তার জীবনদর্শনের উপর গভীর প্রভাব বিস্তার করে এবং তার রাজনৈতিক জীবনে এর প্রতিফলনও ঘটে। তিনি জারের শাসনামলে কী কী দোষ ও দুর্বলতা ছিল যার কারণে তার পতন হয়েছে এবং সমাজতন্ত্রের কি কি গুণ ও কারণ রয়েছে যে কারণে সে বিজিত হয়েছে পৃথিবীতে এর কি কি প্রভাব রয়েছে তা উপলব্ধির চেষ্টা করেন। তিনি সমাজবাদের বিষয়ে রাশিয়ার বিপ্লবী নেতৃবৃন্দের অসাধারণ কর্মদক্ষতায় মুগ্ধ ও প্রভাবান্বিত হন বটে কিন্তু, সমাজবাদের ধর্মহীনতায় শঙ্কিত হন। সিন্ধী রাশিয়ার সমাজতন্ত্রের মতবাদ ভারতে প্রচার করার পরিকল্পনা করেন। সাথে সাথে কোন ইসলামী দেশে সমাজবাদ প্রতিষ্ঠা করতে হলে তা কিভাবে করতে হবে এসব বিষয়ে গবেষণা করেন।